NETFLIX-ALKUPERÄISSARJA
SAASTAINEN HUORA
KATSO MINUA
MINÄ EN USKO RAKKAUTEEN.
TAI VOIN USKOA, MUTTA EN USKO ONNEEN.
AINOA KESTÄVÄ RAKKAUS ON ONNETONTA RAKKAUTTA.
Onko sinulla kipuja?
Tässä.
ALFENTANIILIA
Olemme nähneet sivujen palasia,
jotka eivät palaneet auton mukana.
Tiesimme siis päiväkirjasta.
Mutta emme ole nähneet tällaista.
Näin laajoja ja tarkkoja merkintöjä.
Tiedustelin Spectorilta,
oliko Rosen kuristamisen ja Fiona Gallagherin murhan välillä -
ollut ehkä muita hyökkäyksiä.
Hän väitti, ettei muita ollut ja että Fiona oli ensimmäinen murha.
Niiden välisenä aikana -
hänellä oli kuulemma aina jokin projekti tekeillä.
Ovatko nämä niitä projekteja?
A. S.
Saattaa asua Holylandsin alueella.
Voi olla toimittaja.
Herää joka aamu myöhään ja jättää aamiaisen väliin.
Hänellä on kermanvärinen kylpytakki,
eikä hän sulje makuuhuoneen verhoja aina kunnolla.
Tai R. W.
Joka pyöräilee vapaapäivinä yliopistolle.
Lisburn Roadin varrella.
Syö lounaansa kasvitieteellisessä puutarhassa.
Hänellä on kaunis, kalpea iho,
tiukat vaatteet ja lyhyet askeleet, joista Spector pitää.
Mihin kohtaan hänen väkivallan jatkumoaan päiväkirjat sijoittuvat?
Ovatko nämä fantasioita, jotka tyydyttävät hänen nälkäänsä?
Vai ovatko ne todiste...
yhdeksästä murhasta?
Mikä aika päivästä nyt on?
Aamu, iltapäivä vai ilta?
Aamu.
Missä olemme?
Kaupunginsairaalassa.
Muistatko hoitajasi nimen?
Kiera.
Oletko aviossa?
- Seurusteletko? - Aviossa.
Muistatko muita läheisiä?
Sally Annin isä on John -
ja äiti on Carol.
Häntä sanotaan CC:ksi.
Entä sinä?
- Minä? - Onko sinulla omaisia?
- Ei ole. - Miksi ei?
Äitini kuoli.
Entä isäsi?
Kun olin pieni, hänet tunnettiin nimellä Peter Baldwin.
Luulin häntä oikeaksi isäkseni,
kunnes hän lähti.
Äiti kertoi, ettei hän ollut oikea isäni.
Hän oli vain joku mies.
Milloin otit nimen Paul Spector?
Ennen kuin tapasin Sally Annin.
Miksi muutit nimesi?
Halusin puhtaan alun. Uuden elämän.
Miksi?
En ole varma.
Onko uusi elämäsi ollut hyvä?
Vaatekappaleiden määrä -
viittaa moniin fetissimurtoihin juuri tuohon aikaan.
Hän kirjoittaa rakennustelineillä kiipeilystä,
avoimista ikkunoista ja ovista, hälyttimistä, jotka eivät ole päällä.
Arvelin tuota naisen kuvaksi.
Tutkimuksen jälkeen -
se paljastuikin mannekiiniksi.
Nämä hänen kuvansa...
Sitominen.
Hengityksen estäminen.
Ne paljastavat uuden puolen -
hänen seksuaalikäyttäytymisestään.
Onko mieleesi palautunut mitään uutta -
näiden 12 tunnin aikana?
En usko.
Pitele tätä.
Pidä se tallessa.
Anna se takaisin vartin päästä.
Kuka Britannian pääministeri on?
Tony Blair.
Kuulostaako Facebook tutulta?
- Kuulostaa. - Mikä se on?
Sosiaalinen yhteisösivusto.
Entä Twitter?
En tiedä.
Etkö tiedä, mitä twiittaus on?
Onko se lintujen ääntelyä?
Mikä on hashtag?
En tiedä.
Pitäisikö minun tietää, mitä ne ovat?
Ehkä.
Meidän täytyy tunnistaa ja löytää nämä naiset.
Käyttäkää etukirjaimia.
Käykää läpi seksuaalimurhia tai -murhayrityksiä,
varsinkin kotona tai asunnoissa tapahtuneita kuristustapauksia.
Tutkikaa katoamisia, joihin liittyy jotain epäilyttävää.
Selvitetään, ovatko naiset elossa.
Oliko kenelläkään mitään muuta?
Tässä ovat lastenkodit, joissa Spector oli -
äitinsä kuoleman jälkeen.
Saimme listan näiden lastenkotien muista lapsista.
Entä se Benedetton tyttö?
Konstaapelit kävivät aamulla kotona.
Hän ei palannut eilen kotiin, eikä äiti tiedä, missä hän on.
Hänestä on tehty ilmoitus.
Kiitoksia.
Mikä on viimeinen muistamasi päivä?
Olin Olivian kanssa.
Jatka.
Vein hänet kerhoon.
Musiikkikerhoon.
Hän pitää tanssimisesta.
Me lauloimme lauluja.
Bussilaulun.
Hän tuntee kaikki kohdat -
"Pää, olkapäät, polvet ja varpaat" - laulussa.
Söimme lounasta puistossa.
Hän polki menemään kolmipyöräisellään.
Vedessä oli pari joutsenta,
joilla oli 9 - 10 poikasta.
Rumia ankanpoikasia.
Olivia puhui koko ajan.
Meidän pitää keksiä aina tarinoita.
Olivia kuulostaa parivuotiaalta.
Niin.
Mutta hän ei ole niin pieni.
Osaatko kuvailla, miltä muistinmenetys tuntuu?
Tuntuu kuin olisi yö.
Ympärillä riehuu ukkosmyrsky, ja minä seison kukkulalla.
Minua on pyydetty piirtämään kartta edessäni olevasta laaksosta.
Salamat valaisevat välillä maiseman,
mutta vain hetkeksi,
enkä pysty piirtämään karttaa.
Muistatko, kuka olet?
Sen, millainen olit aiemmin ja mikä olet nyt?
Luonteenpiirteitäsi.
Minulla on kuulemma poika.
Minulla ei ole syytä epäillä, että minulle valehdellaan,
mutta en tunne sitä.
Olen kuulemma pulassa lain kanssa.
En tiedä, mitä olen tehnyt.
Saatan olla erilainen,
mutta en tiedä syytä siihen.
Tunnen olevani ihan hyvä ihminen.
Palaako muistini?
Anterogradinen muistisi toimii.
Voit oppia kaiken unohtamasi uudelleen.
Mutta omuuden tunne ei palaa?
- Gibson. - Patrick Spencer.
Teho-osaston päivystäjä.
Kiitos, että soitit takaisin. Onko hän tajuissaan?
Kyllä. Hänen kehonsa alkaa palautua.
Sydän ja verisuonet ovat vakaita,
ja hän toipuu hyvin, kun ottaa huomioon vammat -
ja valtavan verenhukan.
Mutta?
Meillä on ongelma.
Hänen lyhytkestoinen muistinsa toimii melko hyvin.
Mutta hänen pitkäkestoinen muistinsa on kärsinyt melko pahasti.
Siirrän jalkasi vuoteen reunalle.
No niin.
Jatka vain. Noin.
Oikein hyvä.
Hän on rauhallinen.
Hän tajuaa ajan ja paikan.
Hänellä on hyvät suhteet lääkäreihin ja hoitajiin.
Hyvänen aika sentään.
Hän omaksuu uutta tietoa ja voi seurata hoitonsa kulkua,
mutta hän ei muista paljon mitään -
kuudesta viime vuodesta.
Pitääkö tämä ottaa vakavasti?
Meidän on pakko.
Liittävätkö he -
hänen vammansa ampumiseen?
Muistinmenetyksen syitä ei ole vielä selvitetty.
Aivot ovat voineet vaurioitua -
verenhukan tai siitä johtuvan hapenpuutteen takia.
Tai se voi olla psykologista.
Traumasta johtuvaa.
Sitä ei tiedetä ennen magneettikuvausta.
Hänet pitää kuvata.
Spectorin kehoon on jäänyt luodista metallinsiruja.
Jos ne sisältävät rautaa, kuvaus voi kuumentaa niitä.
Magneetti saisi ne liikkumaan, ja ne aiheuttaisivat vaurioita.
Tekevätkö he psykologisia kokeita?
Kyllä.
Neuropsykologi on Alison Walden.
Mutta Jim on oikeassa. Kai Spector teeskentelee?
Tai ainakin liioittelee oireitaan.
Miksi muka?
Laki ei piittaa rikollisen nykyisestä mielentilasta,
vaan mielentilasta rikoksen tekohetkellä.
Spectorin mielentila näkyi selvästi tunnustuksessa.
Hän ymmärsi oikean ja väärän eron tehdessään rikoksensa,
ja siten hän on syyntakeinen.
Tunnustus on muistinvarainen todiste.
Jos hän ei nyt muista tekojaan,
siitä koituu tuomioistuimelle ongelmia.
Se on melkein kuin hän väittäisi olevansa syytön.
Konkreettisten todisteiden rooli on siis tavallistakin suurempi.
Keräämme niitä koko ajan.
Mitä tapahtuu, jos puolustus pyytää mielentilatutkimusta?
Hänen mahdollinen vaarallisuutensa -
tarkoittaisi oikeuspsykiatrista sairaalaa.
Missä se on?
Foyle Clinic on Itä-Belfastissa.
Kuka hänet arvioi?
Gus Larson.
Hän on johtava oikeuspsykiatri.
Hän on erittäin kokenut ja tottunut antamaan lausuntoja oikeudessa.
Mitä pikemmin saamme Spectorin oikeusjärjestelmän piiriin, sitä parempi.
Kiera Sheridan on herra Spectorin omahoitaja.
Hän voi keskeyttää vierailun, jos potilaan tila sitä vaatii.
- Kiitoksia. - Hän ohjaa teidät sisään.
Entä vaimo?
Olen huolissani hänestä.
Tämä on ollut hänelle valtava järkytys,
kuten kenelle hyvänsä, joka ei ole aavistanut mitään.
Hän ei toista tekoaan.
Hän myönsi syyllisyytensä ja korjasi antamansa tiedot.
Hän saattaa päätyä syyttäjän todistajaksi.
Luovutaan syytteistä.
Jos vaimo olisi puhunut totta Spectorin liikkeistä,
olisimme tutkineet Spectoria tarkemmin -
ja Rose Stagg olisi välttänyt kauhistuttavan kokemuksensa.
Uskon, että jos vaimo joutuu oikeuden eteen,
hänen henkinen ja ruumiillinen terveytensä kärsii.
Auttaako hänen syyttämisensä yleistä etua millään tavalla?
Johdan yleistä syyttäjänvirastoa. Minun mielestäni auttaa.
Spectorin tilanne on epäselvä.
Vaimon syyttäminen olisi selvä merkki.
Olemme tosissamme, eivätkä juttuun sekaantuneet pääse vähällä.
Sally Ann Spector sai keskenmenon poliisin huostassa.
Se on hirveää kenelle hyvänsä mutta varsinkin hänelle.
Hänen identiteettinsä nivoutuu hänen lapsiinsa ja hoidokkeihinsa.
Hän hoitaa teho-osastolla vauvoja, joiden vanhemmat pitävät häntä enkelinä.
Nyt hän tuntuu menettäneen kaiken.
Avioliittonsa, työnsä, syntymättömän lapsensa.
Hän maksaa kovan hinnan naiiviudestaan.
Kaikista ihmisistä sinä ehdotat,
että Sally Annia pitäisi kohdella isällisesti.
Minä kannatan syytteiden jatkamista.
Voimme käyttää tätä Spectoria vastaan.
Meidän täytyy pitää mielessämme tekojen vakavuus.
Vaimonne pyysi meidän apuamme, kun te olitte tajuton.
Te voitte nyt sanoa, oletteko tyytyväinen siihen,
että me edustamme teitä.
Onko vammojenne laatu selitetty teille selvästi?
On.
Ymmärrättekö, että olitte poliisin huostassa, kun teitä ammuttiin?
Kyllä, mutten tiedä miksi.
Kukaan ei kerro.
Mies nimeltä James Tyler oli ampuja.
En tunne häntä.
Miksi hän ampui minua?
Tarvitsen lisätietoja poliisilta ennen vastaamista.
Tärkeämpi seikka on se,
että poliisi syyttää teitä erittäin vakavista rikoksista.
Vakavimmista lain määrittelemistä rikoksista.
Millaisista?
Murhien sarjasta.
Minkälaisten murhien?
Teidän luvallanne käyn läpi poliisien syytteet.
Kaikki alla mainitut rikokset tehtiin Belfastissa.
Poliisi väittää, että 10. päivänä joulukuuta vuonna 2011 -
te murhasitte Fiona Gallagherin tämän kotona ja pakenitte paikalta.
Hänet kuristettiin.
Ja 15. päivänä maaliskuuta vuonna 2012 -
te murhasitte arkkitehti Alice Monroen hänen kotonaan -
kuristamalla hänet narulla.
Te pesitte ja kuivasitte hänen ruumiinsa -
ja asettelitte hänet sen jälkeen hänen vuoteelleen.
Huhtikuun 16. päivänä vuonna 2012 -
murhasitte asianajaja Sarah Kayn kotonaan -
kuristamalla hänet narulla.
Väitteen mukaan te pesitte ja kuivasitte hänen ruumiinsa,
teitte samoin hänen lakanoilleen,
lakkasitte hänen kyntensä punaisiksi -
ja asetitte hänet vuoteelle ja otitte hänestä kuvia.
Sarah Kay oli kuolinhetkellään raskaana.
Neljä päivää sen jälkeen, 20. huhtikuuta 2012,
te kuristitte kirjanpitäjä Annie Brawleya tämän kotona.
He väittävät, että te myös tapoitte hänen veljensä Joseph Brawleyn,
joka yritti puolustaa sisartaan.
Te iskitte veljeä kolme kertaa saksilla.
Sitten pakenitte paikalta.
Annie Brawley jäi henkiin.
En tunnista ketään heistä.
En ole nähnyt heitä ikinä.
Tämä jatkuu.
Tämän mukaan 3. päivänä toukokuuta -
te sieppasitte Rose Staggin kotoaan -
ja piditte häntä vankina -
vastoin hänen tahtoaan.
Minä tunnen hänet.
- Mikä hänen sukunimensä oli? - Stagg.
Ehkä tunnette hänet nimellä Rose McGill.
Mutta en ole nähnyt häntä noin neljään vuoteen.
Milloin näitte hänet viimeksi?
Alkukesällä.
Vuonna 2002.
Siitä on kymmenen vuotta.
Kuuntelitteko te syytteitä? Nyt on toukokuu 2012.
Anteeksi.
Mitä Roselle tapahtui?
Hän on elossa.
Te johdatitte poliisit hänen luokseen.
Hän löytyi autonsa takakontista.
Poliisin mukaan jätitte hänet sinne kuolemaan.
Miksi tekisin Roselle niin?
Poliisilla on kuulemma tunnustus.
Te myönsitte useita asioita.
En muista sitä.
On järkevää, että menette oikeuden eteen mahdollisimman pian.
Se käynnistää todisteiden esittämisprosessin.
Jaksatteko mennä?
Sen jälkeen voimme tutkia tunnustuksenne huolella -
ja käydä todistusaineiston läpi.
Silminnäkijöiden lausunnot, joka ikisen rivin.
Ymmärsittekö?
Ymmärsin.
Onko kysyttävää?
- Minun pitää sulatella kaikkea tätä. - Totta kai.
Tunnetteko hänet?
En tunne.
Pitäisikö tuntea?
Jos muistatte jotain tärkeää tähän liittyvää,
ottakaa yhteyttä Louiseen.
Me autamme teitä, herra Spector.
Me opastamme teitä.
Rose Stagg haluaa tavata teidät.
Laita kuulusteluhuone valmiiksi ja tule kuuntelemaan.
Selvä on.
Heräsin, ja hän oli vierelläni.
Hän vei minut alakertaan ja peitti suuni kädellään.
Hän vei minut keittiöön.
Jatka.
Hän käytti nimeäni.
Hän sanoi minua Roseksi.
Minusta hänen äänensä kuulosti tutulta.
Hän ei halunnut satuttaa minua eikä perhettäni,
mutta hän tekisi niin, jos huutaisin.
Sitten hän päästi irti.
Käännyin ympäri ja tunnistin hänet.
Mitä ajattelit sillä hetkellä?
Hetken ajan -
ajattelin, että kaikki oli hyvin.
Että kyseessä oli pila tai leikki.
Mitä sanoit?
Sanoin vain "Peter".
Hän käski pukeutua kodinhoitohuoneessa oleviin vaatteisiin.
Hän käski kirjoittaa viestin ja saneli sen.
Talo oli hyvin hiljainen.
Kynän ääni paperilla kuulosti minusta kovalta.
Se oli kuin viuhinaa.
Halusin saada hänet pois talosta, pois Nancyn luota.
Vastustelitko yhtään?
Olin turta.
En pannut vastaan,
mutta vastustelin, kun kävelimme sitä rakennusta kohti.
Ajattelin, että jos hän vie minut sinne,
minä kuolen.
Minusta tulisi seuraava uhri.
Yritin juosta karkuun.
Mutta hän oli liian vahva.
Hän kuvasi sinua.
Löysimme pätkiä videoista hänen puhelimestaan.
Näittekö ne?
Hän sitoi minut tuoliin.
Tuoli oli kiinnitetty lattiaan.
Hän istui kameran takana niin, että kun katsoin häntä,
katsoin suoraan kameraan.
Hän pysyi lähes vaiti.
Hän vain tuijotti minua.
Yritin saada hänet kuuntelemaan.
Anelin, imartelin häntä, minä loukkasin häntä.
Yritin jopa ärsyttää.
Hän ei vastannut.
Hänen silmänsä olivat auki kuin transsissa.
Raiskasiko hän sinut?
Ei.
Ei tietääkseni.
Kosketteliko hän itseään?
Masturboiko hän nähtesi?
Ei, hän vain kuvasi.
Paranevatko nuo?
Tein nämä kuulemma itse.
En muista tehneeni sitä.
Löysimme takakontistasi -
aurinkolasien särkyneen linssin.
Niissä oli vertasi, eikä muiden sormenjälkiä.
Yritin selvittää, ovatko nämä viiltoja -
vai merkki.
Kun näin ne,
ajattelin, että olit yrittänyt kirjoittaa: "Rakastan sinua."
Hengitä.
Luulin aina, että halusin -
rakkautta ja turvallisuutta.
Nyt tuntuu...
Tuntuu, että leijun vapaana.
Tyhjiössä.
Sinulla on selkeä päämäärä.
Minusta tuntuu,
ettei jalkojeni alla ole yhtään mitään,
mikä pitäisi ne vakaana.
Kuin olisin hiprakassa.
Rose.
Muista, että sinä selvisit hengissä.
Selvisit siitä.
Se on mennyttä.
Paul Spector, 32-vuotias suruterapeutti,
jota syytetään neljästä murhasta,
astuu oikeuden eteen tänään ensimmäistä kertaa.
Uhrit olivat työssä käyviä kolmekymppisiä naisia.
Heidän kimppuunsa käytiin heidän kotonaan.
Kolme naisista kuristettiin käsin tai narun avulla.
Spectoria, joka on kahden lapsen isä,
syytetään myös Annie Brawleyn murhayrityksestä -
ja belfastilaisen radiologi Rose Staggin sieppauksesta ja vangitsemisesta...
Varo päätä.
Tämä on sinulle vielä liikaa.
Minä jaksan.
Rikosylikomisario Gibson,
saapuuko pidätetty tänään oikeuteen?
- Ampuiko konstaapelinne häntä? - Ilmestyykö Spector oikeuden eteen?
Miten voit? Oletko valmis?
- Kyllä kai. - Hyvä on. Mennäänkö?
Seisokaa tässä.
POHJOIS-IRLANNIN PIIRITUOMIOISTUIN
Katsokaa suoraan kameraan. Näette tuomarin ja asianajajat.
Vastatkaa selkeästi.
Syyttäjäpuoli ehdottaa, että luemme lyhyemmän version syytteestä.
- Sopiiko se teille? - Sopii.
Nouskaa ylös.
Kiitoksia. Istukaa.
Oletteko valmis?
Olen.
Herra Spector, näettekö ja kuuletteko kaiken?
Kyllä.
Syytettyä vastaan nostetut syytteet ovat neljä murhasyytettä,
yksi murhayritys -
sekä yksi sieppaus ja laiton vangitseminen.
Voitteko vahvistaa olevanne Peter Paul Spector?
Onko syntymäpäivänne 25. toukokuuta 1979?
Kyllä on.
Onko osoitteenne 64 Tiberias Drive, Belfast, BT6 7KM?
Niin kuulemma.
- Miksi hän vastaa noin? - Saanko vastata?
Asiakkaani on pakko vastata noin, sillä hänellä on vakava muistinmenetys.
Tiedätte varmaan, että herra Spectoria ammuttiin poliisin huostassa.
Häneltä poistettiin perna, ja hän oli jonkin aikaa koomassa.
Hän esiintyy videon kautta sairaalasta, sillä hän on yhä teho-osastolla.
Minulla on kirjalliset lausunnot teho-osaston tri Spenceriltä -
ja neuropsykologi tri Alison Waldenilta.
Asiakkaani vamman luonne ja vakavuusaste käyvät niistä selviksi.
Tri Walden on mielenterveyslain 1986 mukainen hyväksytty asiantuntija.
Mukana ovat tiedot hoidosta,
jota asiakkaani on saanut, ja hänen käyttäytymisestään sairaalassa.
Muistinmenetys kattaa noin kuuden vuoden ajanjakson -
äskettäiseen ampumiseen asti.
Rikoslain periaatteisiin kuuluu se,
että kaikki vastaajat kykenevät aktiivisesti osallistumaan -
omaan puolustukseensa.
Herra Spectorin muistinmenetys estää sen.
Hän ymmärtää olevansa oikeudessa -
ja saaneensa syytteitä -
ja ymmärtää käsittelyn luonteen, tavoitteen ja mahdolliset seuraukset,
mutta hän ei voi myöntää mitään, auttaa asianajajaansa -
eikä antaa todistajanlausuntoja puolustaakseen itseään.
Sen takia haluan mainita vastaajan kelpoisuuden,
eli sen, kykeneekö herra Spector osallistumaan oikeudenkäyntiin.
Keskeytän teidät, herra Healy.
Huolenne on huomioitu,
mutta tiedätte vallan hyvin, ettei tämä tuomioistuin voi ratkaista sitä.
Herra Spector.
Ymmärrättekö, että juttunne siirtyy rikostuomioistuimelle?
Ymmärrän.
Teitä pidetään sairaalassa,
kunnes teidät voidaan siirtää vartioituun psykiatriseen laitokseen,
jossa vammanne laatu voidaan määritellä lisäkokeiden avulla.
Silmä silmästä!
Henki hengestä!
Tuo puolustaa murhaajaa!
Miltä tuntuu puolustaa Kuristajaa?
Häntä vain väitetään Kuristajaksi.
Siniseen paitaan ja mustiin housuihin pukeutunut -
Spector vahvisti nimensä ja syntymäaikansa 10 minuutin käsittelyssä.
Sitten juttu sai oudon käänteen.
Väitetty sarjamurhaaja kärsii kuulemma muistinmenetyksestä.
Spector jää sairaalahoitoon,
ja hänen fyysinen ja psyykkinen kuntonsa arvioidaan.
Julkinen syyttäjänvirasto vahvisti,
että rouva Spector astuu rikostuomioistuimen eteen -
heinäkuun toisena päivänä.
Häntä syytetään tutkinnan haittaamisesta.
Syyttäjän mukaan Spectorin vaimo -
antoi miehelleen vääriä alibeja.
Gibson puhelimessa.
Rikosylikomisario Gibson?
Olen August Larson.
Olen psykiatri, jota on pyydetty arvioimaan Paul Spectorin mielentila.
Soitatte merkilliseen aikaan.
Oletteko yhä töissä?
Olen.
No sitten.
Ennen kuin hänet siirretään tänne, haluan arvion hänen väkivaltaisuudestaan -
häntä itseään ja muita kohtaan, jotta hoito voidaan järjestää.
Näittekö listan hänen syytteistään?
Sain tiedot niistä tuomioistuimelta.
Kokemukseni mukaan aiemmat väkivallanteot -
ovat paras ennuste väkivallan mahdollisuudesta,
olipa henkilö henkisesti häiriintynyt tai ei.
Paul Spector on väkivaltainen seksuaalisadisti.
Miksi kohtelet minua ystävällisesti?
Jos olen tehnyt -
poliisin väittämät asiat, olen hirviö.
Tämä on työtäni.
Mitä?
Merkintöjen mukaan silmissäsi oli kyyneleitä leikkauksen aikana.
Sinä itkit.
Itkinkö?
Tarkoittaako se jotakin?
Ehkäpä.
Minä en...
En usko muistinmenetyksen aitouteen.
Tri August Larson Mielenterveyspsykologi
Hänenlaisensa näyttelisi sitä,
jos siitä olisi hänelle hyötyä.
Hän nauttisi ihmisten, varsinkin asiantuntijoiden, huijaamisesta.
Kuten minun, niinkö?
Olen keskustellut hänen kanssaan -
ja olen sitä mieltä, että hänellä on -
loistava muisti tekojensa suhteen.
Hän oli harjoitellut rikoksiaan mielessään yhä uudestaan.
Ne olivat tarkkaan suunniteltuja.
Rikokset olivat hyvin muistissa -
myös sen osalta, miten ne olivat poikenneet suunnitelmasta.
Minun mielestäni -
on erittäin epätodennäköistä,
että hän olisi unohtanut ne.
Mitä muistinmenetyksiin tulee, kliinikko voi toimia vain yhdellä tavalla.
Hän tutkii asiaa.
Aion tehdä juuri niin, jos otamme hänet tänne.
Jos suinkin ehditte, arvostaisin sitä,
että laaditte hänestä arvion ajalta ennen häiriön alkua.
Tehän olette ollut hänen kanssaan paljon tekemisissä.
Kaikesta kertomastanne olisi meille suunnattomasti apua.
Autan mielelläni kaikin tavoin.
Kiitoksia.
Hyvää yötä.
KOKEMUS
RUOTSIN LÄÄKETIETEELLINEN YHDISTYS
RUOTSIN PSYKIATRINEN YHDISTYS
Kaikki pimeni.
Kuluiko aika nopeammin vai hitaammin?
Nopeammin.
Syöksyin tunnelin läpi.
Näitkö kirkkaan valon tai ympäröikö sellainen sinut?
- Näin valon. - Osaatko kuvailla sitä?
Se oli todella kirkas.
- Sokaiseva. - Kuuma?
Ei kuuma.
Kävitkö rajalla tai kohdassa, josta ei ole paluuta?
Siinä oli kohta.
Olisin voinut jatkaa vielä.
Mutta äänet kutsuivat minua takaisin.
Kenen äänet?
Tyttäreni.
Olivian.
Oliko siellä ketään muuta tuttua, elävää tai kuollutta?
Oli.
Kuka?
Äitini kai.
Mitä tapahtui?
Miltä sinusta tuntui hänen luonaan?
Minua pelotti.
Puhuiko hän sinulle?
Hän kutsui minua.
Hän halusi, että menen hänen luokseen.
Valoa kohti.
Mutta kuulin muita ääniä.
Tyttäreni kutsui minua takaisin.
Halusitko palata kehoosi?
Takaisin elämään?
En.
Mutta en voinut jättää häntä.
Silloinko sinä itkit?
Juo kaikki.
Hyvä tyttö.
Sinä olit kuolla.
Millaisena pidät nyt kuolemaa?
Mitä kuolema nyt merkitsee?
Ymmärrän, että omistamme vain elämämme.
Entä kuolema?
Löysin lupaavan murhan.
Sopivatko nimikirjaimet?
Ei sen takia.
Oikeustieteen opiskelija Susan Harper.
Näyttääkö sopivalta?
- Ehdottomasti. Hieman nuori vain. - Hän oli 21-vuotias.
Joku on jo tuomittu hänen murhastaan.
Mies nimeltä David Alvarez.
Näin nimen niiden lasten luettelossa, jotka olivat -
Gortnaculin lastenkodissa Spectorin kanssa.
Tutkin asiaa.
Kyseessä on sama mies.
Tuon murhatuomion saanut mies -
oli lastenkodissa yhtä aikaa Spectorin kanssa.
- Miksi Alvarez tuomittiin? - Uhrista löytyi hänen DNA: taan.
Hän tunnusti sen jälkeen.
Melkoisen pitävä juttu.
- Minä vuonna se tapahtui? - Elokuussa 2002.
Lontoossa.
Spectorin aikajanassa on aukko.
Emme tiedä, missä hän oli tai mitä hän puuhasi.
Emme niin.
Nähdään aamulla. Yritä nukkua.
Rukoilen puolestasi.